<classify> HALMASHAURI ya Jiji la Mwanza imetekeleza vyema agizo la serikali la kutoa mikopo kwa akinamama na vijana kwani katika kipindi cha kuanzia Julai 2018 hadi Februari mwaka huu, imetoa mikopo ya jumla ya Sh milioni 505 kwa vikundi 158 vya wanawake vyenye jumla ya wanufaika 1,714.Mkuu wa Wilaya ya Nyamagana, Dk Philis Nyimbi ameyasema hayo alipozungumza kwenye kongamano maalumu la wanawake wa Wilaya ya Nyamagana Jiji kuadhimisha Siku ya Wanawake Duniani kupima mafanikio na changamoto zinazowakabili wanawake katika shughuli za maendeleo.Dk Nyimbi alisema kati ya fedha hizo, vikundi hivyo vya wanawake vilipata mkopo wenye thamani ya Sh milioni 301 na vikundi 60 vya vijana vyenye wanufaika 606 vilipata mkopo wenye thamani ya Sh milioni 162.5 na watu wenye ulemavu 83 nao walipata mkopo wenye thamani ya Sh milioni 41.5.Alisema serikali yake itaendelea kuhakikisha Jiji la Mwanza linatenga bajeti kila mwaka ya asilimia 10 kwa ajili ya utoaji wa mikopo hiyo kwa makundi hayo ambayo ipo kwa mujibu wa sheria na sio hisani katika utekelezaji wa azma hiyo muhimu kwa ajili ya kuyainua na kuyawezesha makundi hayo kiuchumi.Aliwataka vijana na wanawake kutoa ushirikiano kwa uongozi wa Halmashauri ya Jiji la Mwanza fedha zinazotolewa kama mikopo zirejeshwe kwa wakati kutoa fursa kwa vikundi vingine kupata mkopo huo.Dk Nyimbi alisema wilaya imeendelea kutatua changamoto za matukio ya ukatili kwa wanawake na watoto licha ya kuwepo wanaume wanaofanyiwa ukatililakini hawatoi taarifa kwenye vyombo vya dola.Jumla ya kesi 15 za manyanyaso kutoka kwa mwenza zimepokelewa na kushughulikiwa na Dawati la Jinsia la Polisi kwa kipindi cha mwezi Julai hadi Desemba mwaka jana, alisema mkuu huyo wa wilaya.Alisema hadi Februari mwaka huu, jiji lake limeimarisha kamati za ukatili kuanzia ngazi ya mtaa hadi wilaya ambako hadi kufikia sasa zimeundwa kamati 170 katika kata zote 18 zenye jumla ya mitaa 175.Aliitaka jamii kubadili fikira na mitizamo yao kwa kuchagua kazi ya kiume au ya kike na kuwasomesha watoto wote kwani bila elimu kuna nafasi ambazo vijana wa kike na wa kiume hawawezi kuzipata. Alisema wanafunzi 10,319 walifanya mtihani wa darasa la saba, ambao wavulana walikuwa 4,642 na wasichana 4,882, huku takwimu hizo zikionesha ufaulu wa wasichana kuwa juu kuliko wavulana.Lakini kutokana na fikira na mitizamo hasi ndani ya jamii, watoto wa kike hawaendi shule badala yake wanaozwa au kupata ujauzito ili wasiendelee na masomo. Tutawashughulikia watakaowapa ujauzito watoto wa kike, ameonya.Katika kuhakikisha serikali inashughulikia changamoto zinazowakumba wananchi katika ustawi wa maisha yao, Dk Nyimbi amesema serikali wilayani humo itawashughulikia watu watakaobainika kufanya ukatili kwa wanawake na watoto na kwamba itahakikisha hakuna mwananchi yeyote atakayeonewa.Rai yangu kwa watendaji na viongozi wahakikishe kwenye maeneo wanashughulika na changamoto zinazowakabili wananchi wetu na katika hili kwetu Nyamagana ni mwendo mdundo, alisema.Katibu wa Umoja wa Wanawake wa Chama Cha Mapinduzi UWT Mkoa wa Mwanza, Agnes Bashemu aliipongeza Halmashauri ya Jiji la Mwanza kwa kuwa ya kwanza kimkoa nchini katika kutoa mikopo ya wanawake na vijana kwa wakati kuliko halmashauri nyingine katika Mkoa wa Mwanza.Katika moja ya ziara yangu, nimepita katika halmashauri moja nimekuta imetoa mikopo kwa vikundi vitatu tu. Naomba wilaya nyingine zije kujifunza hapa kwenu Nyamagana, alisema na kuwapongeza wanawake wa Halmashauri ya Jiji la Mwanza kwa kurejesha mikopo yao kwa wakati.Mbunge wa Jimbo la Nyamagana, Stanslaus Mabula alisema ataendelea kuhakikisha serikali inatenga fedha mbali mbali kwa ajili ya miradi ya maendeleo zikiwemo fedha za mikopo ya wanawake na vijana. Kaulimbiu ya maadhimisho hayo ya Siku ya Wanawake Duniani inayoadhimishwa leo ni Badili fikra kufikia usawa wa kijinsia kwa maendeleo endelevu, ambayo inalenga kubadili fikira na mitizamo mmoja mmoja na jamii kwa ujumla kwa kuchochea fikra chanya ili kuwa na usawa wa kijinsia katika jamii.  <topic>: KITAIFA 